עתיה זר

עֶתְּיָה זָר (נולדה ב-כ"ג באב ה'תשל"ה, 31 ביולי 1975) היא עיתונאית, פובליציסטית וסופרת ילדים ישראלית, שימשה בעבר כרכזת הקהילה של הר ברכה. בעלת דוקטורט בהיסטוריה.

קורות חיים
נולדה בקריית ארבע לרב משה ולמרים לוינגר. בהיותה בת ארבע עברה משפחתה להתגורר בחברון. היא בוגרת מגמת תקשורת במרכז האוניברסיטאי באריאל. עד לפני מספר שנים היא הייתה מורה לאמנות הקולנוע בבית הספר ממ"ד ברכה בנות וכיום מלמדת במדרשת "תורת חיים" ביישוב.

עבודת הדוקטורט שלה – "מאחורי הקלעים ולפניהם: מעורבות נשים בהקמת היישובים ביהודה ושומרון, 1968–1981, והשפעתן על עיצובה של חברת המתנחלים המתהווה" – נעשתה באוניברסיטת אריאל בשומרון, בהנחיית הפרופסורים יוסי גולדשטיין ומרים ביליג, ואושרה בתחילת שנת 2022.

זר שימשה בעבר כעיתונאית בעיתון "בשבע", וכמו כן פרסמה בו מאמרי דעות.

ספרה, "מבצע משאית - השיבה לחברון", שיצא לאור ב-2004 בהוצאת מכון ספרים הר ברכה, הוא ספר ילדים המתאר את שיבת היהודים לבית הדסה שבחברון, מנקודת מבטה של הסופרת, שהייתה אז ילדה בת ארבע. היו שראו בספרה של זר תחילתה של מגמה חדשה, שבה יתחזק הנרטיב של ההתנחלויות גם בכתב.

חיים אישיים 
בשנת 1994 נישאה לרב יונדב זר, בנו של משה זר, שכיהן בעבר כר"מ בישיבת הר ברכה. הם מתגוררים ביישוב הר ברכה ולהם 12 ילדים.

קישורים חיצוניים
 מאמרים מאת עתיה זר, באתר ערוץ 7

הערות שוליים 

סופרות ישראליות
סופרים ישראלים
פובליציסטיות ישראליות
פובליציסטים ישראלים
עתיה
משפחת לוינגר
סגל בשבע
סופרות ילדים ונוער ישראליות
סופרי ילדים ונוער ישראלים
עיתונאיות ישראליות
עיתונאים ישראלים
בוגרות אולפנות
בוגרות אוניברסיטת אריאל
בוגרי אוניברסיטת אריאל
הר ברכה: אישים
מתנחלות
ישראליות שנולדו ב-1975
ישראלים שנולדו ב-1975